open-index/open-wikipedia-markdown huggingface dataset:
Оскар за најдобар анимиран филм

**Оскарот за најдобар анимиран филм** е награда која ја доделува Академијата за филмски уметности и науки (АМПАС) годишно за најдобриот анимиран филм, кој од Академијата е дефиниран како филм кој трае подолго од 40 минути, ликовите се создадени со помош на технниката стоп-анимација, содржи значаен број на анимирани ликови и најмалку 75 проценти од времетраењето на филмот вклучува анимација. Наградата првпат била доделена за филмови направени во 2001 година.

Номинираните филмови за Оскар и победниците се избираат од страна на членовите на АМПАС. Доколку има шеснаесет или повеќе поднесени филмови, победникот се изгласува од потесен избор од пет филмови, во спротивно во потесен избор влегуваат три филмови. Дополнително, осум подобни анимирани филмови мораат да бидат издадени во округот Лос Анџелес во рамките на календарската година за оваа категорија да биде активирана.

Анимираните филмови можат да бидат номинирани и во други категории, но тоа е ретко; *[[Убавицата и ѕверот (цртан филм)|Убавицата и ѕверот]]* (1991) бил прв филм номиниран за Оскар за најдобар филм. *[[Нагоре (филм)|Нагоре]]* (2009) и *[[Приказна за играчките 3]]* (2010) исто така добиле номинации за најдобар филм откако Академијата го зголемила бројот на номинирани филмови.

*[[Валцер со Башир]]* (2008) е единствениот анимиран филм воопшто номиниран за Оскар за најдобар странски филм (и покрај тоа што не успеал да заработи номинација во категорија за најдобар анимиран филм). *[[Ноќта пред Божиќ]]* (1993) и *[[Кубо и двете жици]]* (2016) се единствените анимирани филмови номинирани за Оскар за најдобри визуелни ефекти.

## Победници и номинации
мини|Хајао Мијазаки победи во 2002 година за Spirited Away
мини|Ендрју Стентон

### 2000.

### 2010.

## Наводи

## Надворешни врски
* Academy Awards Database – AMPAS 
* Academy Award WInning Feature Films  на BCDB

Анимиран филм
Кандидијаза

**Кандидијаза** е габична инфекција предизвикана од кој и да било вид на *[[Candida (род)|Candida]]*.

Повеќе од 20 видови на *Candida* можат да предизвикаат инфекција, од кои габичката *[[Candida albicans]]* е најчестиот причинител. Најголемиот дел од кандидите паразитираат на површината кожата, носот, хранопроводот и анусот. При опаѓање на отпорноста на организмот, авитаминоза, имунодефициенции, бременост, стрес, менопауза и нерационална употреба на антибиотици доаѓа до нивно размножување и настанување на патолошки промени, познати како кандидијаза. 

Инфекцијата предизвикана од кандида е најчеста кај женското население и кај дијабетичарите, а се проценува дека оваа инфекција е присутна кај 30% од светското население. Габичните инфекции може да бидат локални во усната шуплина, цревата и вагиналната слузница, но може да се прошират и низ целиот организам. На овие инфекции се поподложни дијабетичарите, зашто кандидата се храни со шеќери. Исто така, за време на менопаузата, телото на жената произведува малку естроген, што води до потенок вагинален ѕид, поради што габичките полесно се приспособуваат.

## Симптоми
При појава на инфекција на усната шуплина, вообичаено се појавува бела боја на кората на јазикот. Во случај на инфекција на цревата, најчести симптоми се дијареа, подуеност и повраќање. Кај вагиналната кандида се јавува пецкање, чешање и зголемен секрет.

## Наводи

## Надворешни врски

Категорија:Заразни болести
Категорија:Габични инфекции
Категорија:Габични заболувања
Феноменологија (филозофија)

**Феноменологија** (од старогрчкото *phainómenon* „она што се појавува“ и *lógos* „наука“) e филозофско истражување на структурите на искуството и свеста. Едмунд Хусерл ја отпочнува како филозофско движење во раните години на XX век, кое е подоцна разработено од неговите германски следбеници во Гетинген и Минхен. Подоцна се шири во Франција и САД, во правец достатно различен од првобитната замисла на Хусерл.

Феноменологијата во никој случај не е обединето движење: постои некаков пресек помеѓу мислителите, но истовремено и видни разлики. Следствено, „да се даде единствена и конечна дефиниција за феноменологијата е опасно, а можеби и парадоксално бидејќи таа нема тематски фокус. Всушност, не станува збор за доктрина, ниту филозофска школа, туку за стил на размислување, метод, отворено и секогаш ново искуство на различни резултати, што може да го збуни оној кој се обидува да ја дефинира. Феноменологијата, онака како што ја дефинира Хусел, пред сѐ се занимава со системска рефлексија на структурата и појавите на свеста. Феноменологијата се разликува од  картезијанскиот метод на анализа кој го гледа светот како множество од објекти, кои дејствуваат едни врз други.

Хусерловиот концепт е еднакво критикуван и развиван од неговите ученици, како Едит Штајн и Роман Ингарден, од страна на  херменевтички филозофи, како Мартин Хајдегер, од егзистенцијалисти, како Николај Хартман, Габриел Марсел, Морис Мерло-Понти, Жан-Пол Сартр. Макс Шелер, Пол Рикер, Емануел Левинас исто така имаат работена со феноменологијата.

## Наводи

Категорија:Филозофски правци
Категорија:Континентална филозофија
Категорија:Феноменологија
Категорија:Филозофија во 20 век
Претпоставено невин (филм од 1990)

**Претпоставено невин** (англиски: *Presumed Innocent*) е американски филм од 1990 година, во режија на Алан Пакула. Главните улоги ги играат: Харисон Форд, Грета Скаки, Брајан Денехи, Раул Хулија, Пол Винфилд, Бони Беделија итн.

## Содржина
Младата обвинителка Каролин Полемус (ја игра Скаки) е брутално убиена во нејзиниот стан, а врз основа на неколку цврсти докази, за убиството е обвинет заменикот на јавниот обвинител Расти Сабич (го игра Форд), кој бил нејзин љубовник. Започнува судскиот процес против него, а тој го ангажира адвокатот Стерн (го игра Хулија), со кого во минатото имале чести соочувања во судските процеси. Во текот на судењето станува јасно дека сите докази се против Сабич, а тој се сомнева дека некој го наместил. Пресвртот настапува кога Сабич и неговиот адвокатот пронаоѓаат докази дека судијата (го глуми Винфилд) кој го води процесот во минатото бил корумпиран, со помош токму на Полемус и на јавниот обвинител Рејмонд Хорган (го игра Денехи), кој му е претпоставен на Сабич. Кога ги посочуваат доказите, судијата се исплашува од можните последици и го прекинува судењето, прогласувајќи го Сабич за невин. Така, правдата победува, но сосема случајно, во својот дом, Сабич ја пронаоѓа секирата со која е убиена Полемус. Тогаш, неговата сопруга Барбара (ја глуми Беделија) признава дека, дознавајќи за врската меѓу нејзиниот сопруг и Полемус, таа го извршила убиството и дека ги наместила сите докази, со цел нејзиниот сопруг да биде обвинет за убиството.

## Наводи

Категорија:Американски филмови
Категорија:Филмови од 1990 година
Категорија:Филмови со Харисон Форд
Категорија:Филмови со Грета Скаки
Категорија:Филмови на Алан Пакула
Категорија:Филмови на англиски јазик
Категорија:Филмови за судски процеси
Стадион Фејенорд

**Стадион Фејенорд** (холандски: *Feijenoord Stadion*), попознат по прекарот *Де Којп* — фудбалски стадион во Ротердам, Холандија. Тој бил изграден во 1937 година, и бил именуван по градската област „*Фејенорд*“ во Ротердам, додека фудбалскиот клуб Фејенорд, дури во 1973 година го сменил своето име.

Стадионот  во 1949 година имал сместивост од 64.000 до 69.000 седишта. Денес, сместивоста на стадионот е предвидена за 51.177 гледачи.

Стадионот го користи фудбалскиот клуб Фејенорд, еден од најсилните клубови во Холандија. Исто така, тој долго време бил место каде своите домашни натпревари ги играла Фудбалската репрезентација на Холандија, како и домаќин на повеќе од 150 меѓународни натпревари, првиот од нив бил одигран против Белгија, на 2 мај 1937 година. Покрај тоа, рекордни девет УЕФА финални  натпревари биле одиграни на овој стадион. Последниот од нив бил одигран во 2002 година во финалето на Купот на УЕФА, каде Фејенорд (патем како домаќин) ја поразил Борусија од Дортмунд со резултат од 3:2.

Во 2000 година, на стадионот се одиграло финалето на Европското првенство во фудбал одржано во Белгија и Холандија, каде што Франција ја поразила Италија во продолжение.

Во моментов се дизајнира нов стадион за Фејенорд. Веќе го добил прекарот „*De Nieuwe Kuip*“ кој треба да се наоѓа на само неколку стотини метри од сегашниот стадион и ќе има сместивост од околу 80.000 до 100.000 седишта.

## Наводи

## Надворешни врски

* De Kuip at Footballmatch.de
* Aerial photo (Google Maps) 
* 3D format on Google Earth 

Категорија:Фудбалски стадиони во Холандија
Категорија:ФК Фејенорд
Категорија:Европско првенство во фудбал 2000
Категорија:Спортот во Ротердам
Категорија:Стадиони во Европа
Државни непријатели (филм од 2009)

**Државни непријатели** (англиски: *Public Enemies*) - американски филм од 2009 година, во режија на Мајкл Мен. Главните улоги ги толкуваат: Џони Деп, Кристијан Бејл, Џејсон Кларк, Џејмс Русо, Марион Котијар, Дајана Крал итн.

## Содржина
Дејството на филмот се одвива во 1930-тите, кога криминалот цветал во САД. Бандата на Џон Дилинџер е озлогласена по бројните грабежи на банки, а федералната полиција, ФБИ, безуспешно настојува да ги уапси членовите на бандата. Поради големите проблеми со полицијата, челниците на криминалците му наложуваат на Дилинџер малку да се смири и да отпатува некаде. Привлечен од можноста за брза заработка, тој одлучува да ограби една банка, но неговата банда паѓа во стапица. Дилинџер и неговите најблиски соработници едвај успеваат да побегнат и се кријат во една шумска куќа, но полицијата ги пронаоѓа. Сепак, тој успева да побегне и се среќава со својата сакана девојка, на која ѝ предлага да отпатуваат во Јужна Америка. Меѓутоа, полицијата ја затвора неа, по што Дилинџер оди кај една пријателка. Таа е уценета од полицијата дека ќе биде депортирана во Романија, па затоа се согласува да го предаде Дилинџер. Така, додека излегува од кино-салата, тој е убиен на тротоарот. 

## Наводи

Категорија:Филмови од 2009 година
Категорија:Филмови со Џони Деп
Категорија:Филмови со Џејсон Кларк
Категорија:Филмови со Дајана Крал
Категорија:Филмови со Кристијан Бејл
Категорија:Филмови со Марион Котијар
Категорија:Филмови со Џејмс Русо
Категорија:Филмови на Мајкл Мен
Категорија:Американски филмови
Категорија:Филмови на англиски јазик
Категорија:Криминалистички филмови
Рада Мичел

**Рада Рани Амбер Индиго Ананда Мичел** (родена на 12 ноември 1973 г.), позната како **Рада Мичел** — австралиска глумица. Својата кариера ја започнала играјќи во неколку австралиски филмови и серии, а подоцна се појавува во неколку холивудски филмови како *[[Црна темница (филм)|Црна темница]]* (2000), *[[Телефонска говорница (филм)|Телефонска говорница]]* (2002), *[[Барајќи ја Недојдија (филм)|Барајќи ја Недојдија]]* (2004), *[[Во жарот на одмаздата]]* (2004), *[[Мелинда и Мелинда]]* (2004), *[[Сајлент Хил (филм)|Сајлент Хил]]* (2006) и *[[Лудаци (филм од 2010)|Лудаци]]* (2010).

## Филмографија

## Надворешни врски

* 

Категорија:Родени во 1973 година
Категорија:Луѓе од Мелбурн
Категорија:Живи луѓе
Категорија:Австралиски глумци
Категорија:Австралиски филмски глумци
Се работи за живот и смрт (филм од 1946)

**Се работи за живот и смрт** (англиски: *A Matter of Life and Death*) - британски филм од 1946 година, во режија на Мајкл Пауел и Емерик Пресбургер. Главните улоги ги толкуваат: Дејвид Нивен, Ким Хантер, Роберт Кут, итн.

## Содржина
Дејството на филмот во Втората светска војна. Авионот со којшто управува англискиот воен пилот Питер Картер (го игра Нивен) е погоден и незапирливо паѓа кон земјата. Питер се јавува во базата и разговара со Американката Џун (ја игра Хантер), а потоа скока од авионот. Наспроти сите изгледи, тој не само што останува жив, туку паѓа во близина на местото каде живее Џун. Набргу, тој се среќава со неа и меѓу нив се раѓа љубов. За тоа време, на другиот свет настанува паника, зашто во нивната евиденција Питер веќе се водел како мртов. Поради тоа, на земјата пристигнува пратеник од другиот свет, кој го убедува Питер дека треба да биде мртов. Питер бара да му се овозможи жалба, со изговор дека е вљубен и дека има право да живее. Набргу, него зпаочнуваат да го мачат силни главоболки и Џун го запознава со локалниот лекар, кој се нафаќа да му помогне. Една ноќ, додека амбулантното возило е на пат да го земе Питер, со цел да го однесе на операција, неговиот лекар погинува во сообраќајна несреќа и се сели на небото. Таму, тој се пријавува да му биде бранител на Питер во судскиот процес во којшто треба да се одлучува по жалбата на Питер. Истовремено, на земјата трае операцијата на мозокот на Питер при што тој е на границата меѓу животот и смртта. Во судскиот процес, тужител е еден американски борец за независност, кој ги мрази Англичаните, но бранителот на Питер ја повикува Џун за сведок. Таа се согласува да умре, само за да го спаси Питер и тогаш, небесниот суд носи пресуда во полза на Питер, овозможувајќи му да остане во живот.

## Наводи

Категорија:Филмови од 1946 година
Категорија:Филмови на Мајкл Пауел
Категорија:Филмови на Емерик Пресбургер
Категорија:Филмови со Дејвид Нивен
Категорија:Филмови со Ким Хантер
Категорија:Филмови со Роберт Кут
Категорија:Филмови со Ричард Атенборо
Категорија:Британски филмови
Категорија:Филмови на англиски јазик
Анвар Џингисоглу

**Анвар Џингисоглу** ( во ) ― азербејџански писател, историчар и публицист.

Роден е 1962 година, во селото Худајарли, Џебраил (округ), Азербејџанска ССР. Основно образование завршил во своето родно место. Завршил Факултет за новинарство во Баку, а во 1990 година. По завршувањето на студиите, тој работел како новинар во  "*Араз*". Во [1994 година, тој станал главен уредник на AzTV во Азербејџан.

== Наводи ==

*[http://www.adam.az/index.php?option=com_sobi2&sobi2Task=sobi2Details&sobi2Id=2836&Itemid=53 Анвар Џингисоглу Adam.az] 



[Категорија:Азерски историчари
Категорија:Азерски публицисти
Категорија:Азерски уредници
Категорија:Советски новинари
Категорија:Починати во 2022 година
Општина Бистрица

мини|Границите на Општина Бистрица во периодот 1996-2005 година
thumb|right|250px|'''Грбот на општината'''

**Општина Бистрица** — една од поранешните општини во Република Македонија. Се наоѓа во јужниот дел на државата. Седиште на општината беше селото Бистрица. Во 2002 година населението изнесуваше 5.042 жители, од кои 3.688 се Македонци. Општината престанала да постои кога согласно законот за територијална поделба на Македонија од 2004 година на 12 април 2005 година, била припоена кон Општина Битола.

## Администрација и политика
Од 1996 година со новата територијална поделба на државата, Бистрица доби статус на седиште на општина. Во нејзин склоп вкупно беа 19 селски населби: Бистрица,  Крстоар, Олевени, Барешани, Канино, Велушина, Граешница, Драгош, Кишава, Острец, Злокуќани, Кравари, Жабени, Породин, Лажец, Оптичари, Егри, Меџитлија и Кременица. Во дел од нив  (во планинскиот и граничниот појас) живее албанско население. Општината Бистрица се простираше на крајниот југ од Македонија и непосредно се граничеше со Грција, со вкупна површина од 23.100 км2, а бројот на жители изнесуваше (ДЗС:Попис на населението 2002): 5,779 жители. Ден на општината беше 25 декември, и истата опстојуваше осум години т.е. сè до 2005 кога со новата територијална поделба на општините, беше припоена кон општина Битола.

## Културни и природни знаменитости
;Цркви
*Црква „Св. Димитриј“ - главната селска црква;
*Црква „Св. Никола“ - главната манастриска црква на Бистричкиот манастир;

;Археолошки наоѓалишта
*Во Селото - населба од римско и доцноантичко  време;
*Стара Црква - некропола од железно време;
*Св. Ѓорѓија - базилика од старохристијанско време;

Споменик во чест на загинатите борци во НОБ поставен 1971 г. Чешма во спомен на Крстин Чулаковски и над селото постои и бункер кој служел за воени дејствија.

## Демографија

Според последниот попис од 2002 година, општината имала 5.042 жители, од кои:

*Македонци - 3.688
*Албанци - 1.280
*Турци - 27
*Роми - 5
*Срби - 23
*Други - 19

## Редовни настани

## Личности
*Ристо Кавалиновски (1922 - 1944) - партизан, учесник во НОВ;

## Култура и спорт

## Образование
Во учебната 1960/61 година се отвора осумгодишно основно училиште, кое го носи името “Крсте Петков Мисирков”.
Во училиштето учат околу 270 деца, од кои најголем дел доаѓаат од соседните села со организиран автобуски превоз. Во склоп на училиштето има и училишна библиотека со книжен фонд од преку 6000 книги. Исто така има терени за кошарка, одбојка и ракомет, но тие се во дворот  на училиштето, недостига сала за физичка култура. Новата училишна зграда беше изградена 2000 година.

## Иселеништво
Има доста иселеници во: Австралија, Америка, Шведска, Австрија, Италија и уште во многу други земји. Исто така многу луѓе емигрирале во Битола, како голем административен центар.

## Наводи

## Надворешни врски
* Бистрица
* Општина Битола

Бистрица
Твер

мини|десно|Театарот во Твер
**Твер** — град на северозападниот европски дел на руската федерација и еен од 5 градски округа во Тверската Област. Воедно е и административен цетар на Тверската Област. Тој е еден од најстарите руски градови основан во далечните 1135 година. Се наоѓа на брегот на реката Волга на место каде во неа се влеваат реките Тимок и Тверца, на околу 160 км северозападно од Москва. Според податоците од пописот на населението во 2010 во градот живееле 403.606 жители. Вкупната површина на градскиот округ е 152,2 км2. Твер е најголем град на областа и важен културен, стопански и научен центар. Од 1931 до 1990 градот го носел името Калињин по некогашниот револуционер Михаил Калињин. Градот Твер е сместен во делот на текот на реката Волга. Лежи на важната сообраќајна раскрсница на друмскиот и железничкиот правец кој ги поврзува Москва и Санкт Петербург. Се наоѓа на околу 135 км северозападно од Москва и 485 км југоисточно од Санк Петерсбург. Градската територија лежи на надморска висина меѓу 124 и 147 метри. Реката Волга го дели градот на два дела. Волга тече низ Твер од запад кон исток, и го дели историскиот дел на градот од новото население на левиот брег. На градската територија во Волга се влева и нејзината притока на Тимок и Тверца.

## Наводи

Категорија:Градови во Русија
Категорија:Преименувани населени места во Русија
Категорија:Градови на Волга
Оча

**Оча** — река во Поречието, северозападна Македонија, една од најзначајните понорници во земјата. Тече низ природниот резерват Јасен, и нејзиното поречие е значајно по разновидните ендемски и други видови, и нејзиниот горен дел подлежи на особено строга заштита. Преку езерото Козјак завршува во сливот на Треска, и била нејзина притока пред создавањето на акумулацијата. Главниот водотек е долг 17&nbsp;км. Зафаќа од сливно подрачје од , намалено од претходните  пред исполнувањето на акумулацијата Козјак, која зафатила дел од коритото.

## Течение и одлики
Извира во западниот дел на планината Караџица, недалеку од месноста Јалоарник и ги прима потоците Бурин Дол и Варен Дол како десни притоки. Се одликува со асиметрична долина, а во средниот тек тоне под земја. Тече во северозападен правец, покрај падинската месност Подово, и по десниот брег ги одминува пештерите (поточно, поткапини) Црна Пеш и Веља Пеш кај Селиште во атарот на с.&nbsp;Тажево, каде го прима потокот Буков Дол од лева страна, а потоа минува крај пештерата Грнец од десно. Оча потоа постепено се спушта на понизок терен во атарот на с.&nbsp;Брезница и го прима Широк Дол од десната страна. По неколку километри Оча навлегува во атарот на с.&nbsp;Здуње, каде во неа дотекуваат Козји Дол и Црковни Дол од левата. Последна притока ѝ е потокот Сремечки Дол во стрмнината Капина, со кој заедно ја образуваат северозападната граница на Сува Планина.

Оча се одликува слаб површински протек поради понорниот карактер (просечно само ), но затоа има забележителни наслаги и прегради од бигор кои се сметаат за природна знаменитост.

Реката завршува влевајќи се во тесен залив во езерото Козјак на Треска кај археолошките наоѓалишта Градиште (Градец) и Подградец во атарот на Здуње. Овој залив е значаен како природно мрестилиште македонската пастрмка и затоа постои предлог за забрана на риболовот во него.

## Поврзано
* Оча (Здуње)
* Јасен (резерват)
* Сува Планина

## Наводи

Категорија:Реки во Македонија
Категорија:Притоки на Треска
Категорија:Порече
Категорија:Општина Македонски Брод
Аеродром Тетово

**Аеродром Тетово** — поранешен воен аеродром на ЈНА, најсовремен на целиот Балкански Полуостров во тоа време. Се наоѓал на 8 км јужно од Тетово, покрај автопатот Тетово-Гостивар од левата страна во атарот на село Жеровјане. Подоцна бил напуштен, па се користел како спортски. Со текот на времето целосно руинирал, и денес скоро и да нема остатоци од него. Бил изграден во 1948 година.

## Особености

Аеродромот бил завршен во пролетта во 1948 година на барање на Советите и се сметал за најсовремен воен аеродром на Балканот. Имал бетонска писта, која била долга 2.500 метри и широка 150 метри, а се наоѓал на „8 км јужно од Тетово на левата страна од патот кон Гостивар“, односно во атарот на тетовското село Жеровјане. Се протегал сè до клучката од селото Горно Седларце.

Градбата била изведена на барање на советските власти и под надзор на советски експерти. Околу 230 нови типови на борбени авиони и средни бомбардери од советско производство кон крајот на 40тите годни на XX век биле распоредени на аеродромот. Според еден извештај на ЦИА, од декември 1948 година, во една голема анализа на воздухопловните сили на Југославија било наведено дека тетовскиот аеродром бил втор по големина (по тој во Скопје) доделен на 3тиот воздухопловен регимент. Според кој било наведено дека советите имале намера тој да биде најсовремен аеродром на целиот Балкански Полуостров, кој морал да биде користен од советските воздухопловни сили. Имал современа опрема за комплетни операции за еден најсовремен аеродром: опрема неопходна за ноќно летање па дури и школа за ноќно летање. Тука биле сместени 250 авиони: 10 ескадрили на борбени авиони и 80 ескадрили на бомбардери вклучувајќи модели „јак“, „стормовик“, „петлјаков“, „мартин“. Овој аеродром се сметал за централна база во случај на итна потреба на вклучување на овие авиони во одбрана на јужна Србија и нивни напади на Грција и Турција. Ова била главна база на сите авиони од СССР каде товареле нафта и бомби, и на враќање, извршувале нови напади врз нивни цели.

После судирот со СССР и Информбирото и повлекувањето на советските војници од тогашна Југославија, аеродромот постепено го изгубил својот воен карактер и повеќе не се споменувал во разузнавачките документи. При крајот на педесеттите и почетокот на шеесеттите години од XX век се користел иаклучиво како спортски аеродром на Аеро-клубот од Тетово. Тогаш веќе бетонската писта била распадната и заменета со трева. Аеродромот исто така многу се користел и за тренинг на падобранци кои полетувале со авиони од моделот ПО 2. Овие авиони доаѓале од Скопје. Во тоа време хангарите и зградите постоеле, но биле во фаза на распаѓење. Но како минувале годините, дел по дел од пистата се одземал и се претворал во ниви. Денес комплетно пистата е заменета со ниви. Денес ова место, месните жители сè уште го нарекуваат „аеродром“.

## Наводи

Категорија:Жеровјане
Категорија:Поранешни згради и градби во Македонија
Ѓорѓи Мраков

**Ѓорѓи Мраков** (, Леринско, Егејска Македонија,  — , Австралија, ) — долгогодишен македонски активист во Австралија и носител на највисокото семакедонско признание почесната титула Македонски сенатор.

## Животопис
Мраков е роден на 13 јули 1938 година во село Пателе, Леринско, во Егејскиот дел на Македонија. Тој бил еден од петте деца, Иљо, Ѓорѓи, Ники, Вангелица и Менка, во семејството на Ѓена и Спасе Мракови.
По прогонот од Егејскиот дел на Македонија во 1949 година, за време на Граѓанската војан во Грција, со мајка му и двете сестри заминале во Сомбор во селото Крушево и Ѓаково. По три месеци престој се вратиле во селото Браилово, па во Буф и во Бело Поле, Прилепско. Татко му пребегал во Ниш, а мајка му Ѓена и двете сестри Вангелица и Менка останале со него. Брат му Иљо и сестра му Ники биле партизани, учесници во ДАГ, се бореле против грчките монархофашисти, во таа војна и загинале. Се вратил во Д’мбени, но како 18 годишно момче, 1956/1958 година грчките власти го ставиле во затвор, бил под истрага и набљудување. Кога го пуштиле повторно дошол во Битола и тука останал.
Основно и средно образование завршил во Битола. Во Битола биле закопани и неговите родители.
Во 1963 година, во Битола се оженил со Софија и таму му се родила ќерката Цвета. Заминале во Мелбурн, Австралија во 1964 година, каде му се родил и синот Јани.
Во Мелбурн работел во повеќе металски работилници, отворил и свој авто-сервис.
Од доаѓањето во Австралија започнал со активна работа во македонските организации. Бил член во организацијата Демократско Ослободување на Македонија (ДОМ) од 1969 година, а подоцна во Движењето за ослободување и обединување на Македонија (ДООМ).
Бил член на МПЦО „Свети Ѓорѓи“ во Епинг, како и во Егејскиот совет, а од 1994 година бил и член во Светскиот Македонски Конгрес.
Светскиот Македонски Конгрес во 2016 година му го доделил највисокото семакедонско признание, почесната титула Македонски сенатор за живот и дело во македонските работи и Македонската заедница во Австралија.
Починал во Мелбурн на 10 февруари 2017 година, а почива во македонските православни гробиштата во Витлси (Whittlesea).

## Наводи

Категорија:Луѓе од Пателе
Категорија:Носители на титулата „Македонски сенатор“
Категорија:Македонци од Австралија
Абел Тасман

**Абел Јансон Тасман** (холандски: *Abel Janszoon Tasman*}; роден во 1603 година во Лутјегаст, Холандија — починал на  во Батавија на островот Јава) — холандски истражувач и морепловец.

Роден е во Лутјегаст, село во покраината Гронинген. Познат е по своите патувања во 1642 и 1644 година во служба холандската источно индиска компанија. Неговата експедиција ја сочинувале првите Европејци кои дошле на островот Ван Дименова земја (денес Тасманија и Нов Зеланд). Заслужен е за изработка на географските карати, значајни за делови на Австралија.

Како и кај другите истражувачи, во Тасманова чест се именовани многу места. Тоа се:

* островот Тасманија
* полуостровот Тасман
* Тасмановиот мост
* Тасмановиот авто-пат
* траектот Абел Тасман
* Тасманово море
* на Нов Зеланд, Тасманово ледиште и Национален парк Абел Тасман

## Наводи

## Надворешни врски

* Препис папира о Тасмановим путовањима, прочитаног Краљевском друштву Тасманије 1895. 

Категорија:Морепловци
Категорија:Холандски истражувачи
Категорија:Родени во 1603 година
Вконтакте

**Вконтакте** — најголемата социјална мрежа во Европа со седиште во Санкт Петербург. Мрежата е достапна на повеќе јазици, а е масивно популарна помеѓу говорниците на руски јазик. Вконтакте им дозволува на своите корисници да праќаат пораки јавно или приватно, да формираат групи, јавни страници и настани, да означуваат и споделуваат слики, аудио и видео и да играат игри засновани во интернет пребарувачот.

Во Јануари 2017, Вконтакте имала најмалку 410 милиони регистрирани акаунти. Од тогаш таа е рангирана на 13 место во анализата на Alexa Internet Inc. за топ 500 портали. Таа е вториот најпопуларен портал во Русија, веднаш зад Yandex N.C.. Според SimilarWeb, Вконтакте е 4-ти најпопуларен портал во светот. Во Октомври 2016, Вконтакте беше рангирана како втората најпопуларна социјална мрежа во Израел, веднаш по Facebook.

Категорија:Социјално вмрежување
Категорија:Мрежни места
Љубомир Јосифовски

**Љубомир Јосифовски** (, ) — македонски политичар и пратеник од НСДП во осмиот состав на Собранието на Република Македонија (2014–2016). Магистрирал историски-архивски науки на универзитетот „Свети Кирил и Методиј“ во Скопје.

На 3 септември 2019 година бил повикан на распит во полициска станица за неовластено влегување во комјутерскиот систем на Централниот регистар.

## Наводи

## Надворешни врски
*
*

Категорија:Живи луѓе
Категорија:Политичари од НСДП
Категорија:Пратенички состав 2014-2016
Христо Аргиров

**Христо Аргиров** познат како **Чаушот** (, Чичигаз, Ениџевардарско - , , Бугарија) — македонски револуционер, деец на Македонскиот комитет, воденски војвода на Внатрешната македонско-одринска револуционерна организација.

## Животопис
Чаушот е роден е во 1884 година во ениџевардарското село Чичигаз. Влегол во ВМОРО и станал комита на Апостол војвода. Подоцна бил назначен за самостоен војвода на чета во Воденско и Ениџевардарско. Летото 1904 година Апостол војвода и Христо Аргиров, со чета која била составена претежно од Власи, организирале напад над патријаршисти меѓу градовите Гевгелија, Ениџе Вардар и Воден, па и дури го заплашиле и Негуш.

Во мај 1912 година навлегол во Македонија со четата на Ичко Димитров и бил назначен за воденски околиски војвода. За време на Првата балканска војна водел чета на Македоно-одринските доброволни чети, која дејствувала во Берско и ѝ потпомогнала на грчката армија при преземањето на Бер и Негуш. Во 1913 година со целата чета бил заробен од Грците и бил  држен до февруари 1914 година. По окупацијата на Егејска Македонија од Грција, Аргиров одново станал војвода на ВМОРО. Починал во Софија на 7 февруари 1922 година.

## Наводи

Категорија:Луѓе од Чичигаз
Категорија:Македонски војводи
Категорија:Дејци на ВМОК
Категорија:Дејци на ВМОРО
Категорија:Македонски преселници во Софија
Категорија:Борци против грчката вооружена пропаганда во Македонија
Категорија:Македонски револуционери
Едерлези

**"Едерлези"** е популарна традиционална народна песна на Ромското малцинство на Балканот.

Песната го добила името по Пролетниот фестивал, со кој се слави враќањето на пролетта, а особено го слават Ромите на Балканот, во Турција и на други места ширум светот. 
Едерлзи е ромско име за бугарскиот, македонскиот и српскиот празник Ѓурѓовден. Се празнува на 6 мај по стар стил или 23 април по нов стил (или приближно 40 дена по пролетната рамноденица). Различните изговори на поимот (Herdeljez, Erdelezi) се варијанти на турското *Hıdırellez*, празник кој означува почеток на пролетта.

## Верзии
Песната се наоѓа на албумот на Бијело дугме од 1988 година, *Чирибирибела* со наслов „Ѓурѓовден“ (Đurđevdan). Горан Бреговиќ, ги напишал стиховите на српско-хрватски.  Подоцна изјавил дека намерно додал два стиха на албански. Исто така, во 1991 година Бреговиќ ја снимил оваа песна и со текст на грчки јазик, со наслов „На Свети Ѓорѓи“ (Του Αη Γιώργη), која ја пее грчкиот пејач Алкистис Протопсалти. Стиховите на грчки јазик се на Лина Николакопулу. Исто така, во соработка со полската пејачка Каја, истата песна ја снимил во препев на полски јазик, со наслов Тука си“ (Nie ma, nie ma ciebie).

Бугарската музичка група Ку-ку бенд, со пејачот Слави Трифонов, ја издаде оваа песна на неколку албуми со стихови на бугарски јазик (Гергьовден), со стихови на српски и бугарски јазик (Свети Георги), и со стихови на ромски, српски и бугарски јазик (Erdelezi). Уште неколку познати музички имиња во светот ја изведуваат оваа песна, меѓу кои:  американската група Бејрут, италијанскиот саксофонист Даниеле Сепе, група од Бостон (Bury Me Standing), како и турскиот пејач Сезен Аксу. Босанската верзија ја има и на албумот од 2007 на групата Забрањено пушење.

## Стихови

## Наводи

Категорија:Ромска музика
Џамија (Асамати)

**Џамија (Асамати)** — главна и единствена џамија во селото Асамати, во Општина Ресен, Македонија.

За првпат, во Асамати била изградена џамија во 2004 година. Претходно во селото немало никогаш џамија.

Се кажува дека верниците од ова село своите духовни потреби ги задоволувале во џамијата на селото Грнчари, а дел од нив им припаѓаат на дервишката секта бекташи, кои не посетуваат џамии. Муслиманските гробишта се во месноста Мемедица, северно од селото.

## Наводи

Категорија:Асамати
Категорија:Џамии во Општина Ресен
Категорија:Џамии во Ресенското муфтиство
Туписки јазици

**Туписки јазици** — јазично семејство од околу 70 јазици кои се зборуваат/ зборувале во Јужна Америка. Најпознати јазици од ова семејство се гваранскиот и тупискиот јазик.

## Класификација
Според Родригес и Кабрал (2012), ова семејство е составено од 10 погрупи, кои се поделени на две групи: западнотуписки и источнотуписки.

*западнотуписки јазици
** арикемски јазици (2 јазика)
** тупарски јазици (6 јазика)
** мондејски јазици (6 јазика)
** пуруборанско–рамарамарски јазици  (3 јазика)
*источнотуписки јазици
** јурунајски јазици (3 јазика)
** мундурукуански јазици (2 јазика)
** мавејски јазик
** аветски јазик
** туписко-гварански јазици (50 јазика)

## Поврзано
* Гварански јазик
* Туписки јазик

## Наводи

## Дополнителна литература
*Rodrigues, Aryon Dall'Igna (2007). "As consoantes do Proto-Tupí". In Ana Suelly Arruda Câmara Cabral, Aryon Dall'Igna Rodrigues (eds). *Linguas e culturas Tupi*, p.&nbsp;167-203. Campinas: Curt Nimuendaju; Brasília: LALI.

## Надворешни врски
* Свадешов список за туписко-гваранските јазици

*
Категорија:Јазици во Бразил
Црква „Св. Архангел Михаил“ - Асамати

**Свети Архангел Михаил** (од мештаните нарекувана **Свети Арангел**) — главна селска црква во селото Асамати, Општина Ресен, Македонија.

Се наоѓа јужно од селото, покрај брегот на Големото Преспанско Езеро. Во дворот на црквата се наоѓаат селските гробишта.

## Историја

Била изградена во 1636 година. Црквата од асамаштани уште е нарекувана и „Св. Њум“ (Свети Наум), но не се знае од која причина.

## Градба

Црквата е еднокорабна со полукружна апсида. Била изградена од кршен и приделкан камен, покриена со двоводен кров од ќерамиди.

Покрај малата еднокорабна градба, во поново време од јужната, западната и северната страна се прилепени помошни простории во вид на затворени тремови и се направени премалтерисувања на ѕидовите во наосот и дел од олтарскиот простор.

## Живопис

Внатрешноста на црквата е живописана.

Од зачуваниот натпис, што се наоѓа на источниот ѕид од олтарскиот простор, дознаваме дека црквата е живописана во четвртата деценија на  век. Сочуваното сликарство од олтарскиот простор е истовремено и најзначајната содржина што ја поседува овој мал храм, како едно веродостојно сведоштво за уметноста
од првата половина на  век во Преспа. Тука се сочувани неколку композиции и поединечните ликови на „Св. Атанасиј“, „Св. Василиј“, „Св. Јован Златоуст“ и „Св. Григориј“, како учесници во архијерејската литургија, насликани во долната зона од нишата на апсидата. Над нив е „Св. Богородица“ со малиот Христос пред себе а во најгорната зона е композицијата со „Вознесението Христово“. Лево и десно од апсидната конха се деловите од „Благовештението“ со ликовите на „Архангел Гаврил“ и „Св. Богородица“. Во малата полукружна ниша од жртвеникот, насликан е „Св. Првомаченик Стефан“. Од зачуваните партии, може да се констатира дека непознатиот автор на овие фрески поседувал значителни уметнички квалитети за времето во кое творел.

### Иконостас

На високата олтарна преграда, која за жал ја затскрива највредната содржина од овој храм, поставени се неколку икони од 1931 година.

## Поврзано

* Ресенско архијерејско намесништво
* Подмочанско-љубојнска парохија
* Асамати

## Галерија


Податотека:Викиекспедиција Преспа 379.jpg|Поглед на црквата
Податотека:Викиекспедиција Преспа 380.jpg|Апсидата на црквата
Податотека:Викиекспедиција Преспа 384.jpg|Целосен поглед на црквата заедно со малата камбанарија


## Наводи

## Надворешни врски

Категорија:Асамати
Асамати
Категорија:Дела на Линотопската школа
Ратка Радмановиќ

**Ратка Радмановиќ** (, Кочани - , ) — македонска театарска, филмска и телевизиска глумица.

## Животопис
Родена во Кочани, најголем дел од кариерата работела во Народниот театар во Битола. Остварила и низа улоги во театрите во Кочани, Струмица, Штип и Куманово. Има остварено низа на впечатливи улоги на сцените на македонските театри особено во Народниот театар во Битола каде долго време и по пензионирањето имала носечки улоги на репертоарот. Радмановиќ остварила дваесеттина улоги на филм, каде остварила главни улоги во: Сенки и Мајки на Милчо Манчевски, Панкот не е мртов на Владимир Блажевски, Трето полувреме на Дарко Митревски, Ослободување на Скопје на Раде Шербеџија и последните Врба и Кајмак на Милчо Манчевски. Радмановиќ посебно е активна по пензионирањето.

Починала во Битола, на 3 октомври 2023 година.

## Филмографија
Радмановиќ ги остварила филмските улоги:

## Наводи

## Надворешни врски
* 

Категорија:Глумици од Кочани
Категорија:Македонски филмски глумци
Категорија:Македонски театарски глумци
Категорија:Македонски телевизиски глумци
Категорија:Југословенски глумци
Иберокавкаски јазици

**Иберокавкаски јазици**  — поим кој е предложен од грузискиот јазичар Арнолд Чикобава, со кој се опфаќаат три засебни јазични семејства кои се зборуваат во Кавказот. Ова предложено јазично семејство ги вклучува: северозападни кавкаски јазици, североисточни кавкаски јазици и картвелски јазици. Според предложената теорија во ова семејство би се вклучиле и хатскиот јазик (за кој некои јазичари сметаат дека има поврзаност со северозападните кавкаски јазици), хурискиот јазик и урартскиот јазик (за кои некои јазичари сметаат дека се поврзани со североисточните кавкаски јазици)

## Статус
Поврзаноста меѓу овие три јазични семејства е оспорена и не е доволно јасна и прецизирана. Поголем број јазичари може да најдат поврзаности меѓу североисточните и северозападните кавкаски јазици, но сепак нема познати сличности или поврзаности со јужните кавкаски јазици. Овие јазици се поделени и не се сроди и кај класификацијата на Џозеф Гринберг. Така, поимот иберокавкаски е географски поим.

## Литература

*Tuite, Kevin (2008): "The Rise and Fall and Revival of the Ibero-Caucasian Hypothesis", *Historiographia Linguistica* Vol. 35, No. 1-2., pp.&nbsp;23–82.

Категорија:Предложени јазични семејства
Категорија:Јазици на Кавказот
Џамија (Горна Бела Црква)

**Џамија (Горна Бела Црква)** — главна и единствена џамија во селото Горна Бела Црква, во Општина Ресен, Македонија.

За џамијата велат дека е изградена во 1819 година, а подоцна обновена во 1971 година

## Наводи

Категорија:Горна Бела Црква
Категорија:Џамии во Општина Ресен
Категорија:Џамии во Ресенското муфтиство
Јакуб Арбес

**Јакуб Арбес** (чешки: *Jakub Arbes*) ( во  -  во ) — чешки писател, критичар и новинар.

## Животопис
мини|Јакуб Арбес

## Творештво
мини|Споменик на Арбес во Прага
Арбес бил следбеник на книжевната група Мајовци. Тој е познат како творец на книжевниот стил наречен „романето“, којшто се одликува со акција, исполнета со напнатост, таинственост и сензационалност. Притоа, тајните најчесто имаат логично, рационално решение, каде што необичните појави се објаснуваат со помош на природните, егзактни науки. Творештвото на Арбес започнало под влијание на романите на Жил Верн и новелите на Едгар Алан По. Негови најпознати дела се:

* Ѓаволот на маки (1866)
* Свети Ксавериј (1873)
* Њутновиот мозок (1877)
* Кандидати за егзистенција (1878)
* Модерни сеништа (1879)

## Наводи

Категорија:Чешки писатели
Категорија:Чешки новинари
Категорија:Починати во 1914 година
Стадион „Артемио Франки“

**Стадион „Артемио Франки“** — фудбалски стадион кој се наоѓа во Фиренца, Италија. На овој стадион своите домашни натпревари ги игра ФК Фјорентина.

## Историја
Стадион е изграден 1931 година и има сместивост од 47.290 места, и претставува едан од најрелевантните примери на архитектура во XX век во градот Фиренца. Архитектот е Пјер Лујџи Нерви, познат по Нерви Хол во Ватикан.

Стадионот е во потполност изграден од армиран бетон со кула од 70 метри, кој има јарбол за знаме. Кулата се вика *„Кула маратон“*, а околу кулата, спиралните скали водат од приземјето до горните трибини. Некој од натпреварите од фудбалски натпревари на Олимписки игри 1960, одиграни се на овој стадион.

Реновирањето на стадионот било направено поради Светското првенство во фудбал во 1990 година. Првобитниот назив на стадионот бил *„Комунале“*, но во 1991 година бил преименуван во чест на Артемио Франки, поранешниот претседател на ФИГЦ. Официјалната рекордна посетеност е 58.271 гледачи, а датира од 25 ноември 1984, кога бил одигран натпреварот во Серија А помеѓу Фјорентина и Интер.

## Поврзано
* ФК Фјорентина
* Светско првенство во фудбал 1990.
* Фудбал на Летните олимписки игри 1960.

## Надворешни врски

А
Категорија:ФК Фјорентина
А
Категорија:Серија А
Категорија:Стадиони во Европа
Стадион Висенте Калдерон

**Винсенте Калдерон**  ( ) — стадион на Атлетико Мадрид. Се наоѓа во самиот центар на главниот град на Шпанија. Стадионот првобитно се викал Мансанар, но во 1971  година, името му било променето во Винсенте Калдерон по познатиот, претседател на Атлетико Мадрид.

мини|240x240пкс|Висенте Калдерон од јужната страна на голот

На 30 јули 2007 година, Атлетико Мадрид, пиварницата *Mahou* и *Ayuntamiento de Madrid* потпишале договор за рекласификација на земјата, која во моментов е окупирана од страна на стадионот Висенте Калдерон и пиварницата *Mahou*, согласувајќи се дека Атлетико Мадрид во нардните 3 години ќе играат на стадионот Олимпико во Мадрид, подобро познат како *Estadio La Peineta*, кој во моментов се реновира во рамките на подготовките за закуп на Атлетико. По реконструкцијата, La Peineta ќе се има сместивост од 73.000 гледачи и ќе има целосно покриени трибини. На крајот на сезоната 2016/17, стадионот Висенте Калдерон ќе биде срушен, и на негово место ќе биде изграден парк што треба да биде прогласен за „*Парк Атлетико Мадрид*“. Тогаш Атлетико Мадрид ќе се пресели во *La Peineta *.

Одлуката за уривање на стадионот не беше добро примена од страна на некои од навивачите на Атлетико кои беа против релокација на клубот.

## Одиграни натпревари на Светското првенство 1982 година на Висенте Калдерон
На Калдерон се одиграле три натпревари на Светското првенство во фудбал 1982 година (сите во второто коло во групата Д).
* Франција 1 - Австрија 0
* Австрија 2 - Северна Ирска 2
* Северна Ирска 1 - Франција 4

## Надворешни врски

* Станица о стадиону на сајту Атлетика
* Фотографије Висенте Калдерона 

Категорија:Фудбалски стадиони во Шпанија
Категорија:ФК Атлетико Мадрид
Категорија:Згради и градби во Мадрид
Категорија:Спортот во Мадрид
Категорија:Стадиони во Европа
Категорија:Стадиони на светско првенство 1982
Извештајот на Броди

**„Извештајот на Броди“** (шпански: *El informe de Brodie*) - збирка раскази на аргентинскиот писател Хорхе Луис Борхес од 1970 година.

## За збирката
Во прологот, Борхес се повикува на расказите на Киплинг, велејќи дека си зема слобода да ги имитира како човек што си ја знае работата.  Притоа, тој нагласува дека се обидел да ги намали директните раскази и дека, слично на оние од „Илјада и една ноќ“, расказите имаат намера да забавуваат и да предизвикуваат емоции, а не да убедуваат. Тој самиот ги оценува расказите како реалистични, а како најдобар го посочува расказот „Евангелие по Марко“, чиј заплет му го должи на еден сон на Уго Родригес Морони. Притоа, расказите се поместени далеку во просторот и во времето, со цел имагинацијата да делува со поголема слобода.

## Содржина
Книгата се состои од пролог, напишан на 19 април 1970 година, во Буенос Аирес, како и 11 раскази:
* Натрапничката
* Недостојниот
* Приказна за Росендо Хуарес
* Средбата
* Хуан Мурања
* Старата госпоѓа
* Двобојот
* Гвајакил
* Евангелие по Марко
* Извештајот на Броди

## Изданија на македонски јазик
Во 2015 година, збирката била објавен на македонски јазик, во издание на „Бегемот“, во рамки на едицијата „Ars magna“, а во тираж од 500 примероци. Преводот од шпански јазик го направил Ненад Велковски; ликовното уредување на книгата е дело на Бојан Димитриевиќ; а јазичната редакција ја направил Филип Димевски. Книгата била преведена со финансиска помош на програмата „Сур“ при Министерството за надворешни работи и култура на Република Аргентина, а била испечатена во „Печатницата Наумовски“ од Скопје. Книгата, со димензии од 18 сантиметри и со обем од 116 страници, е каталогизирана во НУБ „Св. Климент Охридски“ од Скопје и ја носи меѓународната ознака ISBN 978-608-4718-38-3.

## Наводи

Категорија:Дела на Хорхе Луис Борхес
Категорија:Книги од 1970 година
Категорија:Изданија на Бегемот
Категорија:Појавено во 2015 година во Македонија
Категорија:Аргентински раскази
Категорија:Книги на шпански јазик
52. северен напоредник

[мини|In [Canada, the 52nd parallel north defines part of the border between Quebec and Newfoundland and Labrador (line A), though Quebec maintains a dormant claim to some of the territory to the north of the parallel (line B).]]
**52. северен напоредник** или **52°&nbsp;СГШ** — напоредник кој лежи 52 степени северно од екваторот. Минува низ Европа, Азија, Тихиот Океан, Северна Америка и Атлантскиот Океан.

Во Канада, овој напоредник исцртува дел од границата меѓу покраините Квебек и Њуфаундленд и Лабрадор, иако во Квебек постои тврдење дека на покраината ѝ припаѓа и извесна територија северно од оваа линија.

Пошироото подрачје на Лондон со околните населени места што тежнеат кон него лежи на 51. и 52. напоредник.

На оваа географска ширина сонцето е видливо 16 часа и 44 минути за време на долгодневицата лете и 7 часа и 45 минути за време на краткодневицата зиме.

## Места
Почнувајќи од нултиот меридијан (западно од селото Барвеј во Хартфордшир, Англија), па кон исток, 52°&nbsp;СГШ минува низ следниве места:

:

## Поврзано
*51. северен напоредник
*53. северен напоредник

## Наводи

Категорија:Напоредници
Ден Стивенс

**Даниел Џонатан ** „**Ден**“ **Стивенс** (роден на 10 октомври 1982 г.) — англиски глумец.

Тој е најмногу познат по улогата на Метју Кроули во историската драмска серија *[[Даунтонска опатија]]*. Тој е исто познат по улогите во филмовите *[[Гостин (филм)|Гостин]]* (2014) и *[[Прошетка меѓу гробовите (филм)|Прошетка меѓу гробовите]]* (2014), и ќе го глуми ѕверот во филмската адаптација *[[Убавицата и ѕверот (филм од 2017)|Убавицата и ѕверот]]*, која ќе биде издадена во март 2017 година.

## Личен живот
Во 2009 година, Стивенс се оженил со јужноафриканската џез пејачка и учителка по пеење Сузи Хариет. Тие се запознале во 2006 година, кога играле во различни театри во Шефилд. Тие имаат ќерка, Вилоу (родена 2009 г.) и син, Обри (роден 2012 г.). Глумицата Ребека Хол е кума на неговата ќерка Вилоу.

## Филмографија
### Филм

### Телевизија

## Наводи

## Надворешни врски
*
*

Категорија:Родени во 1982 година
Категорија:Англиски глумци
Категорија:Живи луѓе
Категорија:Луѓе од Лондон
Категорија:Апсолвенти на Кембричкиот универзитет
Категорија:Англиски филмски глумци
Црква „Св. Константин и Елена“ - Долна Бела Црква

**Свети Константин и Елена** — главна селска црква во селото Долна Бела Црква, Општина Ресен, Македонија.

Се наоѓа во селото (на сретсело). Била изградена во 1888 година, а обновена во 1993 година.

## Историја

Црквата била изградена во 1888 година, како што може да се забележи над јужниот влез во црквата. Била обновена во 1993 година.

## Галерија


Податотека:Викиекспедиција Преспа 292.jpg|Поглед на црквата
Податотека:Викиекспедиција Преспа 293.jpg|Апсидата на црквата
Податотека:Викиекспедиција Преспа 295.jpg|Целосен поглед на црквата заедно со нејзината камбанарија
Податотека:Викиекспедиција Преспа 297.jpg|Црквата со развеаните знамиња пред нејзе
Податотека:Викиекспедиција Преспа 298.jpg|Предниот дел на црквата
Податотека:Викиекспедиција Преспа 299.jpg|Влезот на црквата


## Поврзано
* Ресенско архијерејско намесништво
* Трета ресенска парохија
* Долна Бела Црква

## Наводи

## Надворешни врски

Категорија:Долна Бела Црква
Долна Бела Црква
Љубојна

**Љубојна** — македонска музичка група којашто изведува етно-музика.

## Состав
мини|Вера Милошевска, вокалот на групата, на фестивалот во Пехчево, 2024
Групата „Љубојна“ ја сочинуваат:
* Оливер Јосифовски
* Вера Милошевска-Јосифовска (вокал)

## Творештво
Во 2016 година, групата ја прославила петнаесетгодишнината од основањето, со повеќе концерти, вклучувајќи ги и оние во Кина и во Њујорк. Истата година, таа била прогласена за „супербренд“. На почетокот на 2017 година излегол деветтиот албум на групата, со наслов „Радио Љубојна“, снимен во студиото „Подрумот“. На албумот, продуциран од Оливер Јосифовски, се наоѓаат осум песни, меѓу кои и: „Кратово виа Бразил“, „Галичник виа Њујорк“, Многу ми го фалат вашето девојче“, „Стани да не станиш“. На 23 февруари 2017 година, групата одржала концерт во Домот на синдикатите во Белград, на којшто го претставиле деветтиот албум „Радио Љубојна“. Како гости на концертот настапиле Влатко Стефановски, Васил Хаџиманов и Џамбо Агушев.

## Наводи

Категорија:Македонски етно-групи